Gommi ja Pommi

Gommi ja Pommi oli M. A. Nummisen ja Pedro Hietasen muodostama lauluduo, joka on tullut tunnetuksi esittämistään lapsille suunnatuista lauluista. Kaksikossa Numminen esittää Gommi-jänistä ja Hietanen Pommi-kissaa. Kaksikko esiintyi Yleisradion lastenohjelmissa 1980- ja 1990-lukujen taitteissa sekä vuoden 1995 Joulukalenteri-ohjelmassa. Joulukalenteri julkaistiin DVD:nä vuonna 2011. Jokaisesta ohjelmassa esitetystä laulusta tehtiin äänitejulkaisu, joista tunnetuiksi tulivat muun muassa laulut "Kookospähkinä", "On sika kunnossa" ja "Kamelilaulu". Gommi ja Pommi esiintyivät myös yhdessä Kummeli-televisiosarjan sekä Pirkka-Pekka Peteliuksen ja Taneli Mäkelän tähdittämän Team Ahman jaksossa. Gommi ja Pommi ovat olleet näkyvästi esillä myös Viestintäviraston televisiomaksu-kampanjoiden keulakuvina muun muassa lehti-ilmoituksissa, verkossa ja radiossa. Gommi-jänis on esiintynyt myös Mika Siekkisen esittämän Rommi-koiran säestyksellä.

Julkaisut
 Kamelilaulu (1988)
 Ollaan eläimiä (1991)
 Gommin ja Pommin metsäkarnevaali (1995)
 Valtava Jänis – Gommin ja Pommin kaikki seikkailut (2002) (kahden CD:n kokoelma, joka sisältää albumit Kamelilaulu, Ollaan eläimiä ja Gommin ja Pommin metsäkarnevaali, vuonna 1985 julkaistun M. A. Nummisen albumin Suosituimmat lastenlaulut sekä ennenjulkaisematonta materiaalia)
 Joulukalenteri Gommi ja Pommi -DVD (2011)

Lähteet

Aiheesta muualla
 Gommi ja Pommi Ylen Elävässä arkistossa
 Gommin ja Pommin tv-maksu-shop 

Luokka:M. A. Numminen
Luokka:Kuvitteelliset eläimet
Luokka:Suomalaiset duot
Luokka:Suomalaiset lastenmusiikkiyhtyeet